Det kommer til at tage et par år, tror jeg. Min forventning er, at inflationen topper i løbet af de kommende måneder, fordi energipriserne ser ud til at have toppet – omend det selvfølgelig hurtigt kan ændre sig. Men den underliggende inflation kommer til at tage længere tid at få styr på.
Las Olsen
Det er svære tider at spå i. Mit bedste gæt er, at vi topper i løbet af sensommeren/efteråret. Der er mange ubekendte lige nu, for eksempel krigen i Ukraine, samt hvor store lønstigninger der ligger og venter rundt om hjørnet, og hvordan økonomien reagerer på rentestigningerne.
Det varer sandsynligvis 1-2 år, før vi kommer ned omkring de inflationsniveauer på 1-2 procent, som vi har været vant til.
Camilla Schjølin Poulsen